Diari Oficial de la Generalitat Valenciana


Sumari del DOGV 2524, del 07-06-1995 (1995/834999)

ACORD de 16 de maig de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Casinos.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2524

Data del DOGV
:   07-06-1995

Secció del DOGV
:   ALTRES DISPOSICIONS

Número del document
:   1995/834999


Data del document
:   16-05-1995

Organisme emissor
:   Conselleria d'Administració Pública

Tipus de document
:   Acord

ACORD de 16 de maig de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Casinos.   
El Govern Valencià, en la reunió del dia 16 de maig de 1995, adoptà l'acord següent:  
L'Ajuntament de Casinos, després de l'aprovació del projecte d'obres per la Diputació Provincial de València i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de «Construcció d'estació depuradora d'aigües residuals».  
Aquesta declaració d'urgent ocupació es justifica en el mal estat de l'actual depuradora, per la qual cosa cal la urgent construcció d'una nova, i també l'adaptació dels col.lectors per evitar els problemes que a la part baixa de la població es produeixen.  
Sotmès l'expedient a informació pública, les persones afectades no van presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de Casinos per a l'execució del projecte de «Construcció d'estació depuradora d'aigües residuals».  
Bé afectat  
Finca número 1  
Propietaris: Sr. Vicente i Sr. Enrique Presencia Pérez, domiciliat a Guadassuar, carrer Mare de Déu del Carme, 12, el primer, i a Picassent, carrer Pare Guaita, 1, el segon.  
Situació: polígon 9, parcel·la 8, partida Maset Mayso, actualment polígon 1, parcel·la 83.a) i b), amb una superfície total d'1 hectàrea, 6 àrees i 3 centiàrees; limita al nord, amb Cecilia Genovés; al sud, amb María Murgui; a l'est, amb el camí i a l'oest, amb la Rambla d'Artaj.  
Tipus de cultiu: terra de secà, campa i vinya.  
Inscrita al Registre de la Propietat de Villar del Arzobispo, al tom 95, llibre 16 de Casinos, foli 61, finca 1.698.2, lliure de càrregues.  
Superfície a expropiar: 6.000 metres quadrats.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Casinos, al·legacions a l'efecte de corregir les possibles errades que s'hagen produït en enunciar el bé afectat per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contencioso Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 16 de maig de 1995  
El conseller secretari del Govern Valencià,  
LUIS BERENGUER FUSTER